L 14/378
SK
Úradný vestník Európskej únie
16.1.2023
4.7.
Výstražný systém môže byť dočasne prerušený iným výstražným signálom poskytujúcim dôležité správy týkajúce sa bezpečnosti.
4.8.
Na vozidlách používaných záchrannými jednotkami alebo na vozidlách navrhnutých a skonštruovaných na použitie ozbrojenými zložkami, zložkami civilnej obrany, požiarnymi jednotkami a zložkami zodpovednými za udržiavanie verejného poriadku môže byť k dispozícii možnosť povoliť vodičovi stlmiť vizuálne výstrahy poskytované výstražným systémom.
4.9.
Podrobnosti o aktivácii a deaktivácii výstražného systému pre vodiča sú uvedené v doplnku 2 k tejto prílohe.
4.10.
V rámci žiadosti o typové schválenie podľa tohto predpisu výrobca preukáže funkčnosť výstražného systému pre vodiča, ako je uvedené v doplnku 1 k tejto prílohe.
5.
Systém podnecovania vodiča
5.1.
Vozidlo musí disponovať dvojfázovým systémom podnecovania vodiča, ktorý začne podnecovaním nízkej úrovne (obmedzením výkonnosti), po ktorom nasleduje silné podnietenie (účinné znefunkčnenie prevádzky vozidla).
5.2.
Požiadavka systému podnecovania vozidla sa nevzťahuje na motory alebo vozidlá, ktoré majú používať záchranné jednotky alebo ktoré sa majú používať na vozidlách navrhnutých a skonštruovaných na použitie ozbrojenými zložkami, zložkami civilnej obrany, požiarnymi jednotkami a zložkami zodpovednými za udržiavanie verejného poriadku.
Trvalú deaktiváciu systému podnecovania vodiča vykonáva len výrobca motora alebo vozidla.
5.3.
Systém nízkoúrovňového podnecovania Systém nízkoúrovňového podnecovania zníži maximálny možný krútiaci moment motora v celom rozsahu jeho otáčok o 25 % medzi maximálnymi otáčkami krútiaceho momentu a bodom prerušenia regulátora, ako je opísané v doplnku 3 k tejto prílohe.
Maximálna dostupná hodnota krútiaceho momentu motora pod maximálnymi otáčkami krútiaceho momentu motora pred uplatnením zníženia krútiaceho momentu nesmie presiahnuť znížený krútiaci moment pri týchto otáčkach.
Systém nízkoúrovňového podnecovania sa aktivuje pri prvom zastavení vozidla (2) po tom, ako nastali podmienky uvedené v bodoch 6.3, 7.3, 8.5 a 9.4.
5.4.
Systém silného podnecovania Výrobca vozidla alebo motora zahrnie najmenej jeden zo systémov silného podnecovania opísaných v bodoch 5.4.1 až 5.4.3 a systém „deaktivácie pri dosiahnutí určitého času“ opísaný v bode 5.4.4.
5.4.1.
Systém „vyradenia po opätovnom štarte“ obmedzuje rýchlosť vozidla na 20 km/h („pomalý chod“) po tom, ako bol motor na žiadosť vodiča vypnutý (kľúč v polohe vypnuté).
5.4.2.
Systém „vyradenia po natankovaní paliva“ obmedzuje rýchlosť vozidla na 20 km/h („pomalý chod“) po tom, ako sa úroveň palivovej nádrže zvýšila o merateľné množstvo, čo nesmie byť viac než 10 % kapacity palivovej nádrže, a schvaľuje to schvaľovací úrad na základe technických schopností merača úrovne paliva a prehlásenia výrobcu.
5.4.3.
Systém „vyradenia po zaparkovaní“ obmedzuje rýchlosť vozidla na 20 km/h („pomalý chod“) po tom, ako vozidlo zastavilo na viac než jednu hodinu.
(2) Vozidlo sa považuje za zastavené najneskôr jednu minútu po tom, ako sa rýchlosť vozidla zníži na 0 km/h.
Aktivácia akéhokoľvek zariadenia, ako je parkovacia brzda, brzda prípojného vozidla alebo ručná brzda, nesmie byť potrebná na státie.